নথুল্লাবাদে উচ্ছেদ অভিযান পথে বসতে পারে ১৭টি পরিবার\nনিজস্ব প্রতিবেদক॥ অবশেষে উচ্ছেদ করা হলো নগরীর নথুল্লাবাদ এলাকায় জেলা পরিষদের অবৈধ দখলীয় জমি। গতকাল বৃহস্পতিবার দুপুরে আদালতের নির্দেশে সেখানকার ১৭টি অবৈধ স্থাপনা ভেঙ্গে দিয়েছে প্রশাসন। সেই সাথে জেলা প্রশাসনের নির্বাহী কাহিম’র উপস্থিতিতে উচ্ছেদ পরবর্তী আদালতের রায়ের পক্ষে গন বিজ্ঞপ্তি নোটিশ টানিয়ে দিয়েছেন তারা।\nএদিকে দীর্ঘ বছর পর নথুল্লাবাদে উচ্ছেদ উচ্ছেদ অভিযানের ফলে পথে বসার উপক্রম ঘটেছে ১৭টি পরিবারের। বুল্ড্রজার দিয়ে জমি উচ্ছেদ কালে সেখানকার ক্ষতিগ্রস্থ ব্যবসায়ী এবং তাদের স্বজনদের কান্নায় ভারি হয়ে ওঠে পরিবেশ। অসুস্থ হয়ে পড়তে দেখা গেছে বেশ কয়েকজন ক্ষতিগ্রস্ত বৃদ্ধ ব্যবসায়ীদের।\nক্ষতিগ্রস্ত প্রতিষ্ঠানগুলো হলো-গুড়িয়ে দেয়া দোকানগুলো হলো, শিফা ক্রোকারিজ, খান কনফেকশনারী, এলাহী এন্টারপ্রাইজ, গুলবাগ বোডিং, সেঞ্চুরী হেয়ার কাটিং, ঘোষ মিষ্টান্ন ভান্ডার, ভাই\nভাই ক্লোথ অ্যান্ড টেইলাস, রাজলক্ষী মিষ্টান্ন ভান্ডার, আর্শীবাদ ক্রোকারিজ, শামীম হার্ডওয়ার, সবুজ ইলেকট্রনিক্স, জয় ষ্টোর্সসহ ১৭ টি।\nআদালতের নাজির মো. জালাল আহম্মেদ জানান, নথুল্লাবাদ বাসষ্ট্যান্ডের পূর্ব পাশের জমিতে দোকান নির্মাণ করে ভাড়া দিয়ে আসছিলো বরিশাল জেলা পরিষদ। কিন্তু জমির মধ্যে দশ শতকের মালিকনা দাবি করে আসছিলেন কামরুন্নার শিল্পী ও আব্দুস সালাম শামীম নামে স্থানীয় দুই বাসিন্দা।\nএ ঘটনায় জেলা পরিষদ ও জমি মালিকানা দাবিদারদের সাথে দীর্ঘদিন আদালতে মামলাও চলছিলো। সর্বশেষ আদালত জমির মালিকানা দাবিদারদের পক্ষে রায় দিয়ে অবৈধ দোকানগুলো উচ্ছেদের আদেশ দেন।\nজমির মালিক আ. ছালাম শামীম বলেন, কাশিপুরের বাঘিয়া মৌজার ৩২ নং জে এল এর ২০৬ নং খতিয়ানের (এসএ) ৪১০ ও ৪১১ নং দাগের মোট ১০ শতাংশ জমি তার ও তার বোন কামরুন্নাহার শিল্পির। কিন্তু এই জমি দীর্ঘদিন ধরে জেলা পরিষদ দখল করে তাতে প্রায় ১৭ টি দোকোন তুলে ভাড়া দিয়ে আসছিলো। এ নিয়ে দীর্ঘসময় ধরে জেলা পরিষদের সাথে তাদের মামলা চলে আসছে। ওই মামলায় গত ২৩ এপ্রিল আমাদের পক্ষে রায় হয়।\nতিনি বলেন, পরবর্তীতে আদালত জমি দখল মুক্ত এবং আমাদের পক্ষে গনবিজ্ঞপ্তি সাইন বোর্ড ঝুলিয়ে দেয়। কিন্তু আদালতের দেয়া গনবিজ্ঞপ্তির পরেও জমি দখল মুক্ত করে দেয়নি জেলা প্রশাসক এবং সেখানকার ভাড়াটিয়া দখলদাররা। এর পরিপ্রেক্ষিতে জেলা প্রশাসনের নির্বাহী হাকিম মো. শফিউল্লাহ ও আদালতের নাজির মো. জালাল আহম্মেদ উপস্থিত থেকে পুলিশের সহযোগিতায় অবৈধ স্থাপনা উচ্ছেদ করে দেন।\nএদিকে জমিতে ভাড়াটিয়া মালিকরা অভিযোগ করেছেন, উচ্ছেদের পূর্বে তাদের কোন প্রকার নোটিশ দেয়া হয়নি। হঠাৎ করেই তারা উচ্ছেদ অভিযান চালায়। উচ্ছেদের আগে মালামাল সরাতে সময় সীমাবদ্ধতা থাকায় ব্যবসায়ীরা ক্ষতিসাধনের অভিযোগ তুলে প্রতিবাদে অগ্রসর হওয়ার চেষ্টা করলেও পুলিশের কঠোরতায় ব্যর্থ হয় স্থানীয়রা। পরে বুল্ডেজার দিয়ে ব্যবসা প্রতিষ্ঠান ভেঙ্গে গুড়িয়ে দিয়েছে। এতে কোন রকমের মালামাল উদ্ধার করতে পারলেও লাখ লাখ টাকার খতি হয়েছে বলে দাবী জানান তারা।\nস্থানীয় হাজী আব্দুল গনি মিয়ার পুত্র জানান, যেই জমিতে উচ্ছেদ অভিযান চালানো হয়েছে সেখানে তাদের মালিকানাধিন ৮টি প্রতিষ্ঠান রয়েছে। আদালত যে ১০ শতাংশ’র পক্ষে রায় দিয়েছে সেই জমির সিমানার বাইরে তাদের ৮টি দোকান।\nতিনি বলেন, এ বিষয়ে উচ্ছেদ অভিযানের নেতৃত্ব দেয়া নির্বাহী হাকিম মো. শফিউল্লাহ’র সাথে কথা বলতে চাইলেও তিনি কোন প্রকার কথা শোনেন নি বলে জানান তিনি। এ বিষয়ে তিনি আইনের সহযোগিতা এবং মামলা করবেন বলেও জানিয়েছেন।\nজেলা প্রশাসনের নির্বাহী হাকিম মো. শফিউল্লাহ জানান, রায় ঘোষণার পরপরই দখলদারদের দোকান এবং মালামাল অন্যত্র সরিয়ে নিতে নোটিশ দেয়া হয়েছিল। কিন্তু তারা বিষয়টি আমলে নেয়নি। যে কারণে বুল্ডেজার দিয়ে অবৈধ স্থাপনা গুড়িয়ে দেয়া হয়েছে। তিনি বলেন, কার জমি এবং কে মালিক সেটা আমার দেখার বিষয় না। আমি শুধুমাত্র আদালতের রায় বাস্তবায়ন করতে উচ্ছেদ অভিযান চালিয়েছি।\nবরিশাল জেলা পরিষদের প্রধান নির্বাহী কর্মকর্তা মো. গোলাম মোস্তফা বলেন, নথুল্লাবাদ ব্রীজের পাশে আমাদের প্রায় এক একর জমি রয়েছে। ওই জমির পাশের দশ শতাংশ মালিকানা দাবি করে বহু বছর পূর্বে মামলা করেছিলো জনৈক আ. ছালাম শামীম, কামরুন্নাহার শেলী, কনা, ইউসুফ আলী ঘরামী ও মো. শহীদুল ইসলাম। ঐ মামলায় বাদীদের পক্ষে রায় দেয়া আদালত। যে কারনে আমাদের তোলা স্টলগুলো ভেঙ্গে ফেলা হয়েছে।\nএদিকে দীর্ঘ বছর ব্যক্তি মালিকানাধিন জমিতে স্টল তুলে তা ভাড়া দিয়ে লাখ লাখ টাকা হাতিয়ে নিয়েছে জেলা পরিষদ কর্তৃপক্ষ। কিন্তু শেষ পর্যন্ত ক্ষতিগ্রস্থের ভাগিদার হতে হলো সাধারন ব্যবসায়ীদের। যে দোকানগুলো অভিযান চালিয়ে ভেঙ্গে দেয়া হয়েছে তার মধ্যে অনেকেরই শেষ সম্বল ছিলো দোকানটুকু। কিন্তু তা ভেঙ্গে দেয়ায় লাখ লাখ টাকা আর্থিক ক্ষয়ক্ষতির পাশাপাশি তাদের পরিবার নিয়ে পথে বসার উপক্রম ঘটেছে। আর সেই চিন্তায় অসহায় ব্যবসায়ীরা উচ্ছেদের সময় কান্নায় ভেঙ্গে পড়েন। শেষ সম্বল ব্যবসা প্রতিষ্ঠানটুকু শেষ বারের মত রক্ষার চেষ্টায় আকুতি জানান অভিযানকারীদের নিকট। নারী এবং বৃদ্ধ ব্যক্তিদের প্রখর রোদের মধ্যে শেষ সম্বল রক্ষার আর্তনাদে অসুস্থ হয়ে পড়ার চিত্রও প্রত্যক্ষ করেছেন স্থানীয়রা। কিন্তু কারোর পক্ষেই কিছু করার ছিলোনা। এমনকি আদালতের রায়ের কাছে সিমাবদ্ধ থাকায় অভিযানকারীদেরও শুধু চেয়ে চেয়ে দেখা ছাড়া কোন উপায় ছিলো না। তবে ক্ষতিগ্রস্থ ব্যবসায়ীদের ঐ স্টলের পরবর্তীতে নগরীর অন্য কোথাও জেলা প্রশাসকের নিকট স্টল চেয়ে আবেদন জানাবেন বলেও জানিয়েছেন স্থানিয়রা।


চাঁপাইনবাবগঞ্জে পানিবন্দি পরিবারের মাঝে জেসী এমপির ত্রাণ বিতরণ - বরেন্দ্র বার্তা\nবরেন্দ্র বার্তা/জেলা বার্তা/চাঁপাই নবাবগঞ্জ/চাঁপাইনবাবগঞ্জে পানিবন্দি পরিবারের মাঝে জেসী এমপির ত্রাণ বিতরণ\nশামশুজ্জোহা বিদ্যুৎ, চাঁপাইনবাবগঞ্জ প্রতিনিধি : চাঁপাইনবাবগঞ্জ সদর উপজেলার চরাঞ্চল দেবীনগর ইউনিয়নের কয়েকটি ওয়ার্ডের পানিবন্দি পরিবারের মাঝে ২০০ প্যাকেট ত্রাণ বিতরণ করেছেন ৫২’র ভাষা সৈনিক, মুক্তিযুদ্ধের অন্যতম সংগঠক ও সাবেক সংসদ সদস্য প্রয়াত নেতা আ.আ.ম মেসবাহুল হক বাচ্চু ডাক্তারের সুযোগ্য কণ্যা ফেরদৌসী ইসলাম জেসী এমপি।\n৬ অক্টোবর রোববার সকালে ত্রাণ বিতরণকালে উপস্থিত ছিলেন, পৌর আওয়ামী লীগের সাংগঠনিক সম্পাদক মো. শফিকুল ইসলাম বিশ্বাস, যুবলীগ নেতা মেসবাহুল জাকের জঙ্গি, জেলা মহিলা যুবলীগ সভাপতি এ্যাডভোকেট ইয়াসমিন সুলতানা রুমা, সাবেক ছাত্রলীগ নেতা মো. দানেশ আলী।\nআরো উপস্থিত ছিলেন, মো. আব্দুর রহিম, মো. মওদুদ আহমেদ, হুমায়ুন আহম্মেদ, আব্দুর রাজ্জাকসহ ইউনিয়ন পরিষদের সদস্য ও স্থানীয় নেতৃবৃন্দ। পরে জেসী এমপি বন্যাদুর্গত এলাকা পরিদর্শন করেন এবং পানিবন্দি পরিবারের সদস্যদের সাথে কথা বলেন। বরেন্দ্র বার্তা/অপস


বিএনপি ভাঙ্গতে চতুর্মুখি তৎপরতায় সরকার: সতর্ক থাকার পরামর্শ\nবিএনপি চেয়ারপারসন বেগম খালেদা জিয়াকে জেলে নিলেই দলটি ভেঙে যাবে বলে প্রচার ছিল রাজনৈতিক মহলে। সরকারের মন্ত্রী থেকে শুরু করে আওয়ামী লীগের শীর্ষ নেতাদের অনেকেই প্রকাশ্যে বলেছিলেন বিএনপি ভেঙে যাবে। কয়েকজন নেতা জাতীয় পার্টিতেও যোগ দেবে বলে ছড়ানো হয়েছিল। তবে এই প্রচারণাটি হিতে বিপরীত হয়ে দেখা দিয়েছে।\nবিএনপি চেয়ারপারসন বেগম খালেদা জিয়াকে জিয়া অরফানেজ ট্রাস্ট মামলায় কারাগারে পাঠানোর পর পর দলটি এখন অতীতের যে কোন সময়ের তুলনায় অনেক বেশি ঐক্যবদ্ধ ও সুসংগঠিত হয়েছে বলে দলের নেতারই স্বীকার করেন। আগের ছোট-খাটো দ্ব›দ্ব ও স্বার্থের কথা ভুলে সকলে এখন ঐক্যবদ্ধভাবেই দলটি পরিচালিত করছেন। সিদ্ধান্ত গ্রহণ করছেন সকলে একসাথে বসে। বাস্তবায়নও হচ্ছে সবার অংশগ্রহণে। তৃণমূল থেকে শুরু করে সর্বোচ্চ নীতিনির্ধারণী ফোরাম স্থায়ী কমিটির সদস্যরাও সংযুক্ত থাকছেন রাজপথের আন্দোলনে। মূল দলে ভাঙন সৃষ্টি করতে ব্যর্থ হয়ে সরকার এখন নানা অপকৌশল ও ষড়যন্ত্রে লিপ্ত হয়েছে বলে দাবি করেছেন বিএনপির নেতারা। বিশেষ করে গত রোববার বিএনপি চেয়ারপারসন বেগম খালেদা জিয়ার জামিন না দিয়ে নি¤œ আদালতের মামলার নথি চেয়েছে হাইকোর্ট।\nআদালতের এই স্বাভাবিক নিয়মকেও ব্যবহার করে বিএনপিপন্থী আইনজীবীদের মধ্যে ভাঙন সৃষ্টির জন্য বিভ্রান্তি ছড়ানো হচ্ছে বলে জানিয়েছেন তারা। বিএনপি নেতারা বলেন, উচ্চ আদালতের উপর আমাদের আস্থা রয়েছে। আদালত তার স্বাভাবিক নিয়মে মামলার নথি চাইতেই পারে। কিন্তু সেটিকে মিথ্যা তথ্য দিয়ে সাজিয়ে আমাদের আইনজীবীদের বিপক্ষে বিভ্রান্তি ছড়ানো হচ্ছে এবং উস্কানি দেওয়া হয়েছে। কয়েকটি অনলাইন পোর্টালের কথা উল্লেখ করে বিএনপি নেতারা বলেন, সরকারের উচ্ছিষ্টভোগী কয়েকটি অনলাইন পোর্টাল আইনজীবীদের মধ্যে ঐক্য বিনষ্ট করার জন্য তাদেরকে নিয়ে বিভ্রান্তি ছড়াচ্ছে। এসব চিহ্নিত উচ্ছিষ্টভোগী ও অর্থলোভীদের সংবাদ থেকে দলের তৃণমূল থেকে সকল পর্যায়ের নেতাকর্মী ও সাধারণ মানুষকে সতর্ক থাকার আহŸান জানিয়েছেন তারা।\nদলের সিনিয়র যুগ্ম মহাসচিব রুহুল কবির রিজভী আহমেদ বলেন, নি¤œ আদালত এখন সরকারের কব্জায়। তাদের নির্দেশেই চলে নি¤œ আদালত। তবে উচ্চ আদালতের প্রতি আমাদের আস্থা আছে। আশা করছি আদালত মিথ্যা ও প্রতিহিংসামূলক মামলায় কারাগারে থাকা সাবেক প্রধানমন্ত্রী বেগম খালেদা জিয়াকে জামিন দেবে। তবে গত রোববার জামিন না দিয়ে মামলার নথি চাওয়ার বিষয়ে তিনি বলেন, আদালত তার স্বাভাবিক নিয়মে এই নথি চাইতেই পারে। সেটিই করা হয়েছে। কিন্তু সরকারের কিছু উচ্ছিষ্টভোগীরা এটিকে ব্যবহার করে বিএনপির আইনজীবীদের মধ্যে ঐক্য বিনষ্ট করার জন্য অপপ্রচার চালাচ্ছে।\nতিনি দলের সকল পর্যায়ের নেতাকর্মী থেকে শুরু করে সাধারণ মানুষকে সকল অপপ্রচার থেকে সতর্ক থাকার অনুরোধ জানান। রিজভী বলেন, বিএনপি চেয়াপারসন বেগম খালেদা জিয়ার নির্দেশে এবং ভারপ্রাপ্ত চেয়ারম্যান তারেক রহমানের তত্ত¡াবধানে দল পরিচালিত হচ্ছে। দলের সকল নেতাকর্মীরাই বিএনপি, খালেদা জিয়া ও তারেক রহমান প্রশ্নে এক ও ঐক্যবদ্ধ। এখানে বিভ্রান্তি ছড়িয়ে কোন লাভ হবে না। বেগম জিয়া যে নির্দেশনা দিয়েছেন এবং তারেক রহমান যে নির্দেশ দিচ্ছেন সে অনুযায়ি দলের আইনজীবী থেকে শুরু করে দলের সবাই কাজ করছেন।\nবিএনপি সূত্রে জানা যায়, গত রোববার বিএনপি চেয়ারপারসন বেগম খালেদা জিয়ার জামিন আবেদনের প্রেক্ষিতে শুনানিতে মামলার নথি চেয়েছে। এরফলে ওই নথি না আসা পর্যন্ত খালেদা জিয়াকে জেলেই থাকতে হচ্ছে। এটিকে মিথ্যা তথ্য দিয়ে অত্যন্ত রসাত্মকভাবে কয়েকটি অনলাইন পোর্টাল সংবাদ পরিবেশন করেছে। এসব সংবাদে বেগম খালেদা জিয়ার জামিন না হওয়ার জন্য বিএনপিপন্থী আইনজীবী এবং বেগম খালেদা জিয়ার আইনজীবীদের দায়ি করা হয়। বলা হয় তাদের মধ্যে বিভেদের কারণেই জামিন হচ্ছে না। একই বক্তব্য আওয়ামী লীগের বিভিন্ন পর্যায়ের নেতারাও দিচ্ছেন। তাদের এই বক্তব্য ও সংবাদকে একই সূত্রে গাঁথা বলে মনে করছেন বিএনপির নেতারা।\nবিএনপির আইন বিষয়ক সম্পাদক ব্যারিস্টার কায়সার কামাল এটিকের আওয়ামী লীগের ষড়যন্ত্রের রাজনীতির অংশ উল্লেখ করে বলেন, এটি নিছক প্রপাগান্ডা ও ষড়যন্ত্র। বিএনপি চেয়ারপারসন বেগম খালেদা জিয়ার নির্দেশে ও ভারপ্রাপ্ত চেয়ারম্যান তারেক রহমানের তত্ত¡াবধানে জাতীয়তাবাদী মনা সকল আইনজীবী এক ও ঐক্যবদ্ধ রয়েছেন। সবার মতামতের প্রেক্ষিতেই যে কোন আইনি প্রক্রিয়া ও পদক্ষেপ গ্রহণ করা হয়। খালেদা জিয়ার আপিল দায়েরকারী এই আইনজীবী বলেন, আইনজীবীদের নিয়ে যেসব বিভ্রান্তিমূলক তথ্য ছড়ানো হচ্ছে তা সম্পূর্ণ উদ্দেশ্যমূলকভাবে। আমাদের বিষয়ে এসব প্রপাগান্ডা না ছড়িয়ে আমরা তাদেরকে বলতে চাই নিজের ঘরের বিবাদ মিটান।\nবিএনপির সহ-সাংগঠনিক সম্পাদক এড. আব্দুস সালাম আজাদ বলেন, আওয়ামী লীগ বরাবরই মিথ্যাচার করে থাকে। এজন্য তারা বিভিন্ন মাধ্যমকে গ্রহণ করে। তাদের কিছু উচ্ছিষ্টভোগী চিহ্নিত লোক থাকে যারা টাকা-পয়সা খেয়ে নানা ষড়যন্ত্রের নেতৃত্ব দেয়। তবে আমরা তাদেরকে সতর্ক করে দিয়ে বলতে চাই, বিএনপি কারো কোন পাতা ফাঁদে পা দেবে না। দেশনেত্রী বেগম খালেদা জিয়া এবং ভারপ্রাপ্ত চেয়ারম্যান তারেক রহমানের নেতৃত্বে দলের কর্মী, তৃণমূলের নেতা থেকে শুরু করে শীর্ষ নেতারা ঐক্যবদ্ধ আছেন। বিএনপির ঐক্য বিনষ্ট করার চেষ্টা করলে তারা বার বার ব্যর্থই হবে।\nবিএনপির স্থায়ী কমিটির সদস্য ও প্রবীণ আইনজীবী ব্যারিস্টার মওদুদ আহমদ বলেন, আইনজীবীদের নিয়ে যেসব বিভ্রান্তিকর তথ্য ছড়ানো হচ্ছে তা বোগাস। সম্পূর্ণ অসত্য কথা বলে মানুষকে বিভ্রান্ত করার চেষ্টা করছে। সত্যকে ভিন্ন দিকে নেওয়ার চেষ্টা করছে। কিন্তু দেশের মানুষ সবই দেখছে, কি হচ্ছে? কারা কি করছে? তারা সবই জানে। আমরা এসব অপপ্রচারের গুরুত্ব দেই না।


আদিবাসীদের শ্মশানও দখল হয়ে গেল : সংবাদ অনলাইন সংবাদ অনলাইন » আদিবাসীদের শ্মশানও দখল হয়ে গেল\nদেশে যারা ধর্মীয় ও জাতিগত সংখ্যালঘু রয়েছে, তারা চারদিক থেকে শুনতে পাচ্ছে যে- শান্তি নেই, শান্তি নেই। তাদের জীবনযাপন প্রচন্ডভাবে ব্যাহত হচ্ছে। প্রশ্ন দাঁড়ায়, কে বা কারা ধর্মীয় ও জাতিগত সংখ্যালঘু মানুষের স্বাভাবিক জীবনচক্রকে আতঙ্কগ্রস্ত করে তুলেছে! আমার প্রতিবেশী কি আমার প্রতি বন্ধুবৎসল আচরণ করেন। কিংবা আমার আয়-উন্নতি, অগ্রগতি, ভালো-মন্দের বিষয়টিকে বাঁকা চোখে দেখেন? পূর্বপুরুষদের কাছ থেকে আমরা শুনেছি- অতীতে দেশে পারস্পারিক সম্পর্ক, বন্ধুত্ব, লেনদেন, আস্থা, ভালোবাসা, ধর্মীয় বা জাতিগত ভিন্নতা তাদের মধ্যে দূরত্ব সৃষ্টি করতে পারেনি। একে-অপরের অভাব-অভিযোগ, দুর্যোগ অথবা সংকটে পাশে দাঁড়িয়েছে, সাহস জুগিয়েছে। কিন্তু আজ সেটির কোন কিছুই নেই; নেই মমতাবোধ ও মনুষ্যত্ববোধও।\nনওগাঁ জেলার নিয়ামতপুর উপজেলার চন্দননগর এলাকায় শ্মশানের জায়গা দখল করে ফসলের জমি ও পুকুরের আয়তন বৃদ্ধিতে মনোযোগী হয়েছেন স্থানীয় আওয়ামী লীগ নেতা খালেকুজ্জামান ওরফে তোতা। গত ১৪ সেপ্টেম্বর এলাকার আদিবাসীরা এর প্রতিবাদে প্রশাসনের দৃষ্টি আকর্ষণ এবং জমি উদ্ধারার্থে নওগাঁ প্রেস ক্লাবের সামনে মানববন্ধন করেছেন। জানা যায়, চন্দননগর দরগাপাড়া এলাকায় লালমাটি পুকুর নামে একটি সরকারি পুকুর রয়েছে। বহু বছর ধরে স্থানীয় চন্দননগর দরগাপাড়া ও তাতিহার গ্রামের আদিবাসীরা এই পুকুরের উত্তর পাড়ের প্রায় ৬০ শতাংশ জমি মহাশ্মশান হিসেবে ব্যবহার করে আসছেন। প্রায় ১৫/১৬ বছর ধরে সরকারি ওই পুকুরটি লিজ নিয়ে মাছ চাষ করে আসছেন উপজেলা আওয়ামী লীগের সহসভাপতি ও চন্দননগর ইউনিয়ন পরিষদের সাবেক চেয়ারম্যান খালেকুজ্জামান। সম্প্রতি শ্মশান হিসেবে ব্যবহৃত পুকুরপাড় ও তৎসংলগ্ন জমির বেশ কিছু অংশ কেটে পুকুরে পরিণত করেন তিনি। বেশকিছু কবরও পুকুরের মধ্যে চলে গেছে। এতে আদিবাসীরা ভীষণ ক্ষুব্ধ হয়েছেন, কষ্ট পেয়েছেন।\nআদিবাসীরা ওই শ্মশানে স্বজনদের মৃতদেহ সৎকার করতে গেলে সাবেক চেয়ারম্যান ও তার লোকজন আদিবাসীদের বাধা দিয়ে আসছেন। সাবেক চেয়ারম্যানের বিরুদ্ধে থানায় অভিযোগ করেও এ বিষয়ে কোন প্রতিকার পাননি আদিবাসীরা। অভিযুক্ত আওয়ামী লীগ নেতা খালেকুজ্জামান অভিযোগটি অস্বীকার করে সদর্পে বলেছেন, ‘আমার বিরুদ্ধে যে অভিযোগ করা হয়েছে, তা উদ্দেশ্যপ্রণোদিত ও ভিত্তিহীন। যে জায়গার কথা বলা হচ্ছে, সেটা শ্মশান নয়। ওই জায়গা খাস সম্পত্তি। কোন দিনই ওই জায়গা কবরস্থান কিংবা শ্মশান ছিল না। শ্মশানের জায়গা হলে আমি কোনদিনই জোরজবদস্তি করতাম না। আমি দীর্ঘ ২০ বছর ধরে চন্দননগরের চেয়ারম্যান ছিলাম। কেউ প্রমাণ দিতে পারবে না আমি ক্ষুদ্র জাতিগোষ্ঠীর মানুষের অধিকার নষ্ট করেছি।’ বর্তমান চেয়ারম্যান বদিউজ্জামানের বক্তব্যে অবশ্য এ সম্পর্কে স্পষ্ট ধারণা মেলে। তিনি বলেছেন, ‘খালেকুজ্জামান দীর্ঘদিন ধরেই শ্মশানের জায়গাটি দখলের চেষ্টা করে আসছিলেন। প্রায় তিন মাস আগে শ্মশানের জায়গার একটা বড় অংশ কেটে পুকুরে পরিণত করেন তিনি। ভুক্তভোগীদের অভিযোগ পেয়ে তিনি দুই পক্ষকে নিয়ে বসার চেষ্টা করেছিলেন। কিন্তু খালেকুজ্জামান সালিশে বসতে রাজি না হওয়ায় বিষয়টি ওই অবস্থাতেই রয়েছে। বিষয়টির দ্রুত একটা সমাধান হওয়া উচিত।’\nআওয়ামী লীগ নেতা খালেকুজ্জামান ২০ বছর চেয়ারম্যানের দায়িত্ব পালন করেছেন, তিনি জানেন কোথাকার জমি খাস এবং কোথাকার জমিকে সহজে দখল করা যায়। আমাদের প্রশ্ন হচ্ছে, দীর্ঘদিন এলাকার সর্বস্তরের মানুষের সেবাদান করেছেন, সুনাম অর্জন করেছেন; তাহলে কেন খাসজমিকে তিনি টার্গেট করলেন। খাসজমির মালিক তো সরকার। একজন মানবতাবাদী নেতা কখনোই স্থানীয় এবং জনসাধারণের অমঙ্গল কামনা করেন না। বিশ্বাস করি, যুগ-যুগান্ত সরকারি পুকুরে মাছ চাষ করলেও আদিবাসীরা মাছ চাষে বিঘ্ন সৃষ্টি করেনি; বরং পুকুরের মাছ যাতে কোনভাবে ক্ষতিগ্রস্ত না হয়, সেদিকে অধিক নজরদান করেছে। আদিবাসীরা প্রতিবেশীর ক্ষতি করতে কখনোই উদ্যোত হয়নি, উল্টো তারা উচ্ছেদ, দেশত্যাগের হুমকির শিকার হয়ে থাকেন। ২০ বছর চেয়ারম্যানের অভিজ্ঞতায় খালেকুজ্জামান উপলব্ধি করেছেন, নিরীহ ও শান্তিপ্রিয় আদিবাসীদের শ্মশানের আশপাশ জায়গাটি দখল এবং দু’একটি কবরও যদি নিশ্চিহ্ন হয়; তারপরেও আদিবাসীরা প্রতিরোধ ব্যবস্থা গড়ে তুলতে ব্যর্থ হবে। চেয়ারম্যানের অনুমানই সঠিক হয়েছে, আদিবাসীরা লাঠিসোঠা নিয়ে উদ্ধার করতে নেমে পড়েনিনি বরং শান্তিপূর্ণভাবে সরকারের দৃষ্টি আকর্ষণ করার চেষ্টা করেছেন।\nদেশের আইনে অর্থাৎ দন্ডবিধি ১৮৬০-এর ধারা ২৯৬ বর্ণিত রয়েছে, ‘কোন ব্যক্তি যদি অন্য কোন ব্যক্তির অনুভূতিকে আহত করার উদ্দেশ্যে, কিংবা অন্য কোন ব্যক্তির ধর্মের অবমাননা করার উদ্দেশ্যে, অথবা অন্য কোন ব্যক্তির অনুভূতি আহত হতে পারে বা অন্য কোন ব্যক্তির ধর্মের অবমাননা হতে পারে জানা সত্ত্বেও, কোন উপাসনাস্থলে বা সমাধিস্থলে বা অন্ত্যেষ্টিক্রিয়া সম্পাদনের জন্য আলাদাভাবে রক্ষিত স্থান বা মৃত ব্যক্তির দেহাবশেষ রাখার জন্য আলাদাভাবে রক্ষিত স্থানে অনধিকার প্রবেশ করে, তবে সে ব্যক্তি এক বৎসর পর্যন্ত যে কোন মেয়াদের সশ্রম বা বিনাশ্রম কারাদন্ডে, অথবা অর্থ দন্ডে অথবা উভয়বিদ দন্ডেই দন্ডিত হবে।’\nসাবেক চেয়ারম্যান বক্তব্যকে বর্তমান চেয়ারম্যান বদিউজ্জামান খন্ডন করেছেন। স্পষ্টভাবে বোঝা যায়, সাবেক চেয়ারম্যান অনৈতিক কাজের সঙ্গে যুক্ত হয়েছেন এবং দেশবিরোধী, আইনবিরোধী কাজ করে সাম্প্রদায়িক সম্প্রীতি, সৌহার্দ্যকে ক্ষুণ্ন করে বিচ্ছিন্নতাকে উসকে দিয়েছেন। আওয়ামী লীগের গঠনতন্ত্রের লক্ষ্য ও উদ্দেশ্যের ঘ. তে বলা হয়েছে, ‘মুক্তিযুদ্ধের চেতনায় একটি অসাম্প্রদায়িক, গণতান্ত্রিক সমাজ ও রাষ্ট্রব্যবস্থা গড়ে তোলা।’ ৭. ‘নর-নারী, ধর্ম-বর্ণ, সম্প্রদায়, ক্ষুদ্র জাতিসত্তা নির্বিশেষে মৌলিক মানবাধিকারের নিশ্চয়তা বিধান এবং তাদের উন্নত জীবন বিকাশের পরিপূর্ণ সুযোগ প্রদান’। ৮. ‘ধর্মীয় স্বাধীনতা নিশ্চিতকরণ এবং সকল প্রকার সাম্প্রদায়িকতার বিলোপ সাধন’। এবং ১০.৩-এ বর্ণিত রয়েছে- সকল ধর্মের মানুষ স্বাধীনভাবে স্ব স্ব ধর্ম পালন করতে পারবে। রাজনীতিতে ধর্মকে ব্যবহার করা যাবে না এবং কোন উপাসনালয়ে রাজনৈতিক কর্মকান্ড ও আলোচনা চলবে না। কোন ধর্ম, সম্প্রদায় ও নৃতাত্ত্বিক গোষ্ঠীর বিরুদ্ধে কখনও কোন অবস্থান নেয়া যাবে না। ধর্মের রাজনৈতিক অপব্যবহার নিষিদ্ধ করা হবে। ধর্মীয় বিশ্বাসের কারণে সব ধরনের বৈষম্যমূলক আচরণ বন্ধ, সাম্প্রদায়িক বিদ্বেষ সৃষ্টির চেষ্টা প্রতিহত এবং ধর্মীয় ও জাতিগত সংখ্যালঘুদের নিরাপত্তা নিশ্চিত করা হবে’। তাহলে একজন আওয়ামী লীগ নেতার এহেন কর্মকান্ড কী দলীয় সর্বোপরি জাতির জনক বঙ্গবন্ধু শেখ মুজিবুর রহমানের আদর্শের সম্পূর্ণ পরিপন্থি নয়!\nদেশের স্থানীয় প্রশাসনের বিরুদ্ধে আদিবাসীদের অধিকার প্রতিষ্ঠায় বরাবরই উদাসীনতার অভিযোগ রয়েছে। নওগাঁর নিয়ামতপুর পুলিশ প্রশাসন নিষ্ক্রিয় ভূমিকা সত্যিই সন্দেহজনক। তাহলে কী প্রশাসনের বিবেক অবরুদ্ধ হয়ে গেছে! ন্যায়-অন্যায়ের পার্থক্য খুঁজে পেতে কষ্ট হচ্ছে! একজন নাগরিক আইনের আশ্রয় নেবে, ন্যায্য বিচার প্রাপ্তি সহযোগিতা করবে প্রশাসন, বোধকরি এটিই তো হওয়া দরকার। কিন্তু কেন বিঘ্ন সৃষ্টি হচ্ছে, রাজনৈতিক প্রভাব-প্রতিপ্রত্তি, অর্থ বৈভব নাকি অন্য কিছু! আইনের প্রতি আদিবাসীদের যে শ্রদ্ধা, আস্থা ও ভালোবাসা রয়েছে, সেটি যেন হারিয়ে না যায়। আইনের প্রতি আস্থা হারানোর নৈতিক দায়ভার প্রশাসন এড়িয়ে যেতে পারে না।\nআদিবাসীরা কোথায় শেষকৃত্যানুষ্ঠান সম্পাদন করবে? এটি তো দেশের জন্য লজ্জাজনক পরিস্থিতি সৃষ্টি করেছে। একজন বিবেকবান মানুষ কখনোই জনসাধারণের ব্যবহৃত খাসজমিকে দখল করতে পারেন না। তিনিই তো আদিবাসীদের অধিকার প্রতিষ্ঠা বা খাসজমি শ্মশান হিসেবে ব্যবহারের পথ বাতলে দিতে পারতেন! যেহেতু তিনি সরকারি খাস দখল করেছেন, আইন অমান্য করেছেন; আইনের মুখোমুখি করা আবশ্যিক। আমাদের প্রত্যাশা হলো- আদিবাসীরা বংশপরম্পরায় যে খাস জায়গাটিকে শ্মশান হিসেবে ব্যবহার করে আসছে, সেটিকে ফিরিয়ে দেয়া হোক। জীবনের শেষকৃত্যানুষ্ঠান সম্পাদন যেন শান্তিপূর্ণ, ভক্তিপূর্ণ ও সৌহার্দ্যপূর্ণভাবে হতে পারে।


মধুখালীর সড়ক ডিভাইডার যেন মৃত্যুর ফাঁদ! - e-kantho24.com\nমধুখালীর সড়ক ডিভাইডার যেন মৃত্যুর ফাঁদ!\nশাহজাহান হেলাল, মধুখালী (ফরিদপুর) প্রতিনিধি:: ফরিদপুরের মধুখালীর ঢাকা-খুলনা মহাসড়কের পাট বাজার মোড়ে রোড ডিভাইডার নির্মাণ করা হয়। কিন্তু সড়ক ও জনপথ বিভাগের ডিভাইডারটি নির্মাণের পর থেকে নিয়মিত সড়ক দুর্ঘটনার পাশাপাশি যানজটের সৃষ্টি হচ্ছে। ডিভাইডার যেন মৃত্যুর ফাঁদে পরিনত হয়েছে।\nবুধবার সকাল সাড়ে আটটায় একটি ট্রাক ডিভাইডারটির উপর দিয়ে চালিয়ে দিলে ভয়াবহ দুর্ঘটনার সৃষ্টি হয়।\nস্থানীয়রা বলেন, সড়ক দুর্ঘটনা রোধে তৈরি করা ডিভাইডার যেন মৃত্যুর ফাঁদে পরিণত হয়েছে। এটি দ্রুত অপসারণ করা দরকার। ঢাকা-খুলনা ও মধুখালী-বালিয়াকান্দী আঞ্চলিক সড়কের মিলিতস্থান হওয়ায় বিভিন্ন গাড়ি ও পাট বাজারের চাপ থাকে। ডিভাইডারটি নির্মাণের পর থেকে অর্ধশতাধিক ছোট-বড় দুর্ঘটনা ঘটেছে। রোগীবাহী অ্যাম্বুলেন্স, ট্রাক, বাস, মাইক্রো, মটোরসাইকেল সহ বিভিন্ন যানবাহন দূর্ঘটনার শিকার হচ্ছে। সড়ক ও জনপথ বিভাগ সতর্কীকরণ সাইনবোর্ড টানালেও ডিভাইডারের কোনো প্রান্তেই নেই স্পিড ব্রেকার ও জেব্রাক্রসিংয়ের চিহ্ন।\nডিভাইডার অপসারণ বা ত্রুটি সমাধানের বিষয়ে জানতে চাইলে ফরিদপুর সড়ক ও জনপথ বিভাগের দায়িত্বরত প্রকৌশলী বলেন, বর্ষা মৌসুম শেষেই ডিভাইডারের উভয় প্রান্তে মহাসড়কের প্রশস্ততা বৃদ্ধির পাশাপাশি ডিভাইডারটি কিছুটা ছোট করা হবে। অবশ্য উত্তর পাশে পাটবাজার মুখী ছোট ডিভাইডারটি ভেঙ্গে দেওয়া হয়েছে। এটিকে আর একটু ছোট করলে খুব সহজেই যানবাহন টার্ন নিতে পারবে এবং দুর্ঘটনা কমে যাবে।\nমধুখালী উপজেলা চেয়ারম্যান মো. শহিদুল ইসলাম ডিভাইডার অপসারনে বলেন, ঢাকা-খুলনা মহাসড়কের মধুখালী পাট বাজারের সামনে জনগণের মঙ্গলের জন্য ডিভাইডার স্থাপন করা হলেও সেটা মৃত্যুর ফাঁদের কারন হয়ে দাঁড়িয়েছে। বিষয়টি অনুধাপন করেই জেলা প্রশাসককে ডিভাইডারটি অপসারনের প্রয়োজনীয় ব্যবস্থা গ্রহনের অনুরোধ করেছি। সে মোতাবেক তিনি ব্যবস্থা গ্রহণ করবেন বলে আশ্বাস দিয়েছেন। স্থানীয়দের দাবী ডিভাইডারটি দ্রুত অপসারণ করা হোক।\nফরিদপুরে ফেন্সিডিল ও গাঁজাসহ মাদক ব্যবসায়ী আটক\nমধুখালীতে গ্রাম পুলিশের সাথে প্রশাসনের মতবিনিময়\nচেয়ারম্যান পদে একই পরিবারের চারজনের মনোনয়নপত্র দাখিল


বন্ধু কিম ফেরায় ভীষণ খুশি ট্রাম্প!\nআন্তর্জাতিক ডেস্কঃ উত্তর কোরিয়ার নেতা কিম জং উন বেঁচে আছেন, নাকি মারা গেছেন? গত প্রায় ৩ সপ্তাহ ধরে বিশ্বজুড়ে এই প্রশ্ন ঘোরাফেরা করছিল। তার স্বাস্থ্য নিয়ে নানারকম গুজব-জল্পনাও ছড়িয়েছে। কিন্তু শুক্রবার (১ এপ্রিল) কিম সুনচন শহরে একটি সার কারখানার উদ্বোধন করতে জনসমক্ষে এসে সব জল্পনা উড়িয়ে দেন।\nবন্ধু কিমের প্রকাশ্যে আসার ঘটনায় নিজের খুশি গোপন করতে পারেননি মার্কিন প্রেসিডেন্ট ডোনাল্ড ট্রাম্প। কিম ফিরে আসায় বেশ খুশি হয়েছেন বলে জানিয়েছেন তিনি। কিম ফিতা কেটে সার কারখানার উদ্বোধন করেছেন এমন কিছু ছবি পোস্ট করেছেন ট্রাম্প। সেখানে ট্রাম্প লিখেছেন, তিনি (কিম জং উন) ফিরে এসেছেন এবং ভালো আছেন, এটা দেখে আমি খুব আনন্দিত।\n◷ ১০:৪৯ অপরাহ্ন ৷ রবিবার, মে ৩, ২০২০ ☷ আন্তর্জাতিক


আপনার কি শারীরিক আকর্ষণ কমে যাচ্ছে? - Sangbad TV\nHome স্বাস্থ্য আপনার কি শারীরিক আকর্ষণ কমে যাচ্ছে?\nআপনার কি শারীরিক আকর্ষণ কমে যাচ্ছে?\nনিজস্ব প্রতিনিধি ১২.০৯.২০২০ঃসেক্স এবং ডিপ্রেশনের মধ্যেকার সম্পর্কটি খুবই জটিল। কারণ ডিপ্রেশন (Depression) অনেকসময়ই সেক্সের ইচ্ছে কমিয়ে দেয়। কোনও রকম শারীরিক আকর্ষণও থাকে না। কিন্তু কিছুদিন আগেই গবেষণায় নতুন একটি তথ্য পাওয়া গিয়েছে। ডিপ্রেশনের বিরুদ্ধে লড়াই করতে সাহায্য করে বীর্য। এমনকী কোনও মহিলা ডিপ্রেশনে ভুগলে অনেক সময়ই তাঁকে সেক্সের পরামর্শ দেওয়া হয়।\nকারণ মন-মেজাজ ঠিক করতে এবং হরমোনের সঠিক ক্রিয়া ফিরিয়ে আনতে বীর্য (Semen) সাহায্য করে। বেশ কিছু কলেজ পড়ুয়াদের উপর এই গবেষণাটি চালিয়েছিলেন গবেষকরা। যাঁরা এই মুহূর্তে হতাশ এবং যাঁদের মধ্যে যৌনতা সম্পর্কে ধারণা একটু ভিন্ন। এখনও নানা ছুঁতমার্গ রয়েছে। এবং শরীরী মিথোস্ক্রিয়ার ব্যাপারে যাঁরা উদাসীন। তাঁরা দেখেন, যেসব কাপল সেক্সের (Sex) সময় কনডোম ব্যবহার করেন তাঁরা তুলনায় বেশি হতাশায় ভোগেন, যাঁরা ব্যবহার করেন না তাঁদের থেকে। কারঁ সরাসপি বীর্যপাতের সংস্পর্শে আসলে হতাশা অনেকাংশে কমে যায় বলে গাবি বিজ্ঞানীদের। কিন্তু কোনওভাবেই কনডোম ব্যবহারে তাঁরা নিরুৎসাহ করছেন না।\nবারে বারে কনডোম ব্যবহারের কথা বলেছেন। সঙ্গে এমনও বলেছেন সম্পর্কে অবসাদ কাটাতে যৌনমিলন আবশ্যক। কারণ তাঁরা সমীক্ষায় দেখেছেন একটি বয়সের পর যে সব ছেলে বা মেয়ে সেক্স সম্পর্কে কোনও রকম অভিজ্ঞতা অর্জন করতে পারেনি তাদের মধ্যে অল্পেই হতাশা আসে। কিন্তু আবার এটাও বলেছেন, অনেক মেয়ে আছেন যাঁরা অল্প বয়স থেকেই ফিঙ্গারিং-এ অভ্যস্ত হয়ে পড়েন। যা কিন্তু অবসাদের লক্ষণ।\nএকইভাবে হস্তমৈথুনকেও তাঁরা অবসাদ এবং মানসিক অসুস্থতা বলেই গণ্য করেছেন। অনেকেই সম্পর্ক থাকলেও শারীরিক সম্পর্কে যেতে ভয় পান। কিন্তু বিশেষজ্ঞরা বলছেন, একটা বয়সের পর অবশ্যই শারীরিক মিলন দরকার হয়। তাতে উভয়েরই ভালো। শরীর এবং মন যেমন সুস্থ থাকে তেমনই যে কোনও কাজ অনেক বেশি মনযোগ দিয়ে করা যায়।\nPrevious articleশরীরের এই গুরুত্বপূর্ণ অঙ্গ কে ভালো রাখতে কি কি খাবেন?\nNext articleগোঘাট রেলস্টেশন এলাকায় বি.জে. পি. কর্মীর মৃতদেহ?…